Party Maker

Aplikacija za organizovanje žurki

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 12.03.2023 | 1.0 | Inicijalna verzija | Andrija, Sava, Miloš |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 7

6.1 Perspektiva proizvoda 7

6.2 Pregled mogućnosti 8

6.3 Pretpostavke i zavisnosti 8

6.4 Cena 8

6.5 Licenciranje i instalacija 9

7. Funkcionalni zahtevi 9

7.1 Prijavljivanje na sistem 9

7.2 Unos, prikaz i ažuriranje osnovnih podataka o laboratoriji 9

7.3 Kreiranje, arhiviranje i brisanje članova 9

7.4 Unos, prikaz i ažuriranje podataka o članovima laboratorije 9

7.5 Unos, prikaz i ažuriranje o podataka o objavljenim publikacijama 9

7.6 Kreiranje projekta i dodela vođe projekta 9

7.7 Unos, prikaz i ažuriranje podataka o projektima 9

8. Ograničenja 9

9. Zahtevi u pogledu kvaliteta 9

10. Prioritet funkcionalnosti 9

11. Nefunkcionalni zahtevi 10

11.1 Zahtevi u pogledu standardizacije 10

11.2 Sistemski zahtevi 10

11.3 Zahtevi u pogledu performansi 10

11.4 Zahtevi u pogledu okruženja 10

12. Dokumentacija 10

12.1 Korisničko uputstvo 10

12.2 *Online* uputstvo 10

12.3 Uputstvo za instalaciju i konfigurisanje 10

12.4 Pakovanje proizvoda 10

Vizija sistema

# Cilj dokumenta

Cilj ovog dokumenta je definisanje zahteva visokog nivoa Party Maker web aplikacije u pogledu potreba krajnjih korisnika.

# Opseg dokumenta

Dokument se odnosi na Party Maker portal koji će biti razvijen od strane SAM Engineering-a. Namena naše web aplikacije je olakšavanje procesa organizovanja proslava i žurki, tako što nudi mogućnost naručivanja pića, hrane i dekoracije od kuće.

# Reference

Spisak korišćene literature:

1. Party Maker – Predlog projekta, SWE-Party Maker-01, V1.0, 2023, SAM Engineering.
2. Party Maker – Planirani raspored aktivnosti na projektu, V1.0, 2023, SAM Engineering.
3. Party Maker – Plan realizacije projekta, V1.0, 2023, SAM Engineering.

# Pozicioniranje proizvoda

## Poslovne mogućnosti

Party Maker je web aplikacija koja olakšava organizovanje proslava u domenu nabavke pića, hrane i rekvizita koji su potrebni za istu. Aplikacija je prvenstveno namenjena mladim ljudima koji nisu stručni u oblasti organizovanja proslava, ali je takođe pogodna i za sve ostale ljude koji žele da brzo i jednostavno nabave sve potrepštine. Proizvodi u aplikaciji će biti organizovani po kategorijama, a postojaće i mogućnost filtriranja i sortiranja proizvoda radi lakše pretrage i preglednosti.

Aplikacija je trenutno namenjena za naše tržište, ali se lako može prilagoditi bilo kom tržištu jednostavnim dodavanjem lokalnih proizvoda. Trenutna verzija aplikacije će nuditi dvojezičnu podršku, za srpski i engleski jezik, ali bi lako mogla da se prevede i na druge jezike. Unos svih podataka o proizvodima će biti zahtevan na oba jezika što će obezbediti konzistentnost obe jezičke verzije aplikacije.

Aplikaciji će biti dostupna sa svih uređaja, ali da bi smo obezbedili mobilnim korisnicima lakši pristup u planu je da u nekoj budućoj verziji razvijemo i Android aplikaciju. Smatramo da je Android operativni sistem najprisutniji u našoj ciljnoj grupi.

Deo aplikacije za dodavanje proizvoda neće biti optimizovan za mobilne telefone, zato što će tom delu pristup imati samo administratori.

## Postavka problema

|  |  |
| --- | --- |
| *Problem je* | Što ne postoji uniformna aplikacija koja nudi nabavku svih proizvoda, već je potrebno posećivati više sajtova i lokalne prodavnice |
| *Pogađa* | Sve ljude koji žele da organizuju neku proslavu |
| *Posledice su* | Gubitak vremena i novca |
| *Uspešno rešenje će* | Obezbediti uniformno mesto za nabavku svih potrepština za proslavu |

## Postavka pozicije proizvoda

|  |  |
| --- | --- |
| *Proizvod je namenjen* | Prvenstveno mladim ljudima, ali i široj populaciji |
| *Koji* | Žele da organizuju proslavu |
| *Proizvod je* | Web aplikacija. |
| *Koja* | Omogućava nabavku pića, hrane i rekvizita za proslave |
| *Za razliku od* | Trenutne situacije gde je potrebno posećivati više sajtova i lokalnih prodavnica |
| *Naš proizvod će* | Obezbediti veliki asortiman proizvoda koji obuhvataju sve aspekte jedne proslave |

# Opis korisnika

U ovom odeljku opisani su korisnici Party Maker sistema. Postoje 2 tipa korisnika: organizator proslave i administrator

## Opis potencijalnog tržišta

Potencijalni korisnici sistema su svi ljudi, najrazličitijih nivoa obrazovanja i profesija, koji imaju pristup internetu.

Inicijalna verzija Party Maker aplikacije je namenjena domaćem tržištu, ali nudi mogućnost jednostavne ekspanzije na ostala tržišta prostim dodavanjem lokalnih proizvoda. Takođe, aplikacija će u inicijalnoj verziji biti dostupna i na engleskom jeziku, tako da će odmah biti spremna i za šire korišćenje.

Zbog velike i raznolike ciljne grupe, interfejs će biti što intuitivniji, da bi se sprečile nedoumice u korišćenju i jednostavno obavila nabavka. U prvom planu aplikacije će se nalaziti lista proizvoda sa slikama, koji će moći jednim klikom dodati u korpu.

## Profili korisnika

**Organizator proslave (skraćeno potrošač):**

Potrošač ne može da menja izgled i sadržaj aplikacije, već samo može da pristupa postojećem sadržaju i da ga dodaje u korpu. Takođe moći će da promeni prikaz stranice pomoću funkcija za filtriranje i sortiranje proizvoda.

Potrošač će takođe imati mogućnost da šalje pitanja administratoru pomoću forme koja je dostupna u aplikaciji.

Od potrošača se ne očekuje veliko iskustvo i razumevanje rada aplikacije, zato je će i sam interfejs biti jednostavan i intuitivan.

**Administrator:**

Administrator je zadužen za dodavanje i ažuriranje proizvoda i održavanje rada aplikacije.

Administrator je osoba koja poseduje dobro razumevanje samog rada aplikacije i znanja vezana za održavanje baze podataka.

Administrator će moći da koristi i funkcije aplikacije koje su skrivene od krajnjeg korisnika (dodavanje, brisanje i generalna manipulacija sadržajem).

## Opis okruženja

Korisnici aplikacije pristupaju istoj preko web-pretraživača, tako da je jedini zahtev postojanje internet konekcije kod korisnika. Poželjna je brža internet konekcija i pretraživač koji podržava sve moderne funkcionalnosti web aplikacija.

## Osnovne potrebe korisnika

Osnovne potrebe korisnika identifikovane su na osnovu ličnog iskustva članova tima, ali i uz konsultacije sa potencijalnim korisnicima ove aplikacije:

* Uniformna aplikacija gde se može izvršiti nabavka svih proizvoda za organizovanje proslave
* Jednostavan interfejs i lakoća onlajn naručivanja proizvoda

## Alternative i konkurencija

Alternativa koja nudi iste ili slične usluge kao naša aplikacija ne postoji, tako da je naš proizvod jedinstven na tržištu. Trenutni način obavljanja tih usluga je posećivanje različitih onlajn prodavnica, koje nude samo deo proizvoda, a takođe i posećivanje lokalnih prodavnica.

# Opis proizvoda

U ovom odeljku je dat pogled na osnovne mogućnosti Party Maker aplikacije, kontekst u kome sistem treba da funkcioniše i konfiguracija sistema.

## Perspektiva proizvoda

Party Maker aplikacija će uneti novinu na tržište, tako da je ne možemo porediti sa postojećim aplikacijama. Sistem ove aplikacije će se sastojati od baze podataka, kojom će se pristupati preko DBMS-a iz same aplikacije. Dijagram koji pokazuje kontekst sistema je dat na slici 6.1.

Party Maker sistem će biti zasnovan na klijent/server arhitekturi Web aplikacija ilustrovanoj na slici 6.2. Serverski deo će se izvršavati na personalnom računaru u kontekstu web-servera. U kasnijim verzijama aplikacije bi bilo jednostavnije server prebaciti na neko komercijalno serversko rešenje.

Klijent će se izvršavati na ličnim računarima i na pametnim uređajima, u okviru web-pretraživača, tako da ne postoji potreba za instaliranjem bilo kog dela aplikacije na samom uređaju. Treba jedino voditi računa o verzijama pretraživača da bi se moglo pristupiti svim funkcijama same aplikacije.

**Party Maker**

**portal**

**DBMS**

Party Maker korisnici

* **administrator**
* **potrošač**

**Slika 6.1. Kontekst sistema Party Maker**

**PC i pametni uređaji**

Web pretraživač

Web server

Party Maker

Web aplikacija

Party Maker

Baza podataka

Internet

**Slika 6.2. Pregled sistema Party Maker**

## Pregled mogućnosti

Tabela prikazana u ovom odeljku identifikuje osnovne mogućnosti Party Maker aplikacije u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovna baza proizvoda za organizovanje proslava | Prikaz svih proizvoda uz mogućnost filtriranja po parametrima radi lakše pretrage u aplikaciji. |
| Jednostavan sistem naručivanja | Mogućnost odabira i lakog poručivanja izabranih proizvoda na kućnu adredsu |
| Lako dodavanje i ažuriranje proizvoda | Moguće je jednostavno dodati nove proizvode i unositi odgovarajući opis i filtere za njih. Takođe omogućeno je i ažuriranje postojećih proizvoda |
| Dvojezična podrška | Prikaz sadržaja aplikacije na srpskom ili engleskom jeziku.  Zahtevanje paralelnog unosa na oba jezika zbog konzistentnosti prezentacije na odgovarajućim jezicima. |
| Intuitivan dizajn | Dizajn koji omogućava i korisnicima sa malo iskustva u korišćenju računara, da koriste našu aplikaciju |

## Pretpostavke i zavisnosti

Party Maker aplikacija, kao web aplikacija je zavisan od:

* Podrška web servera za JavaScript.
* Funkcionalnosti web pretraživača koje korisnici upotrebljavaju za pristupanje aplikaciji.

## Cena

Za softver koji razvijamo nisu odvojena nikakva finansijska sredstva, jedni resurs koji se troši je vreme članova tima. Takođe web server će biti instaliran ili na lokalnoj mašini ili na nekoj besplatnoj online varijanti. Članovi tima već poseduju potreban hardver i softver za razvoj ove aplikacije, tako da ni tu nije bilo dodatnih ulaganja.

## Licenciranje i instalacija

Sistem će za početak biti instaliran samo na lokalnoj mašini jednog od članova tima tako da ne postoje posebni zahtevi u pogledu licenciranja.

Party Maker još nije namenjen za predstavljanje na tržištu, ali u nekoj budućoj verziji bilo bi potrebno samo obezbediti internet adresu i domen za našu aplikaciju i učiniti je dostupnom svim korisnicima. Nije potrebno instalirati nijedan deo aplikacije na mašinu korisnika

# Funkcionalni zahtevi

U ovom odeljku su definisane funkcionalnosti Party Maker sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Prijavljivanje na web aplikaciju pomoću korsničkog imena i šifre. Mogu se prijaviti i administratori i potrošači

## Unos i ažuriranje proizvoda

Administratori imaju mogućnost da dodaju nove proizvode u web aplikaciju, pri dodavanju proizvoda navode karakteristike istog, koje će se koristiti za filtriranje proizvoda. Takođe, moguće je i ažuriranje postojećih proizvoda.

## Kreiranje korisničkih naloga

Moguće je kreiranje novih naloga, od strane potrošača i korisnika.

## Kupovina i naručivanje proizvoda

Aplikacija nudi mogućnost odabira proizvoda za kupovinu od strane potrošača i naručivanje istih pomoću web aplikacije. Naručivanje se vrši na adresu po odabiru korisnika.

# Ograničenja

Kao dopuna pretpostavki i zavisnosti definisanih u odeljku 6, Party Maker sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Web aplikacija će posedovati jednostavan i intuitivan interfejs prilagođen svim korisnicima.

Održavanje: Web aplikacija će biti jednostavan za održavanje.

# Prioritet funkcionalnosti

Funkcionalnosti propisane u ovom dokumentu treba realizovati kroz beta i konačnu verziju. Funkcionalnosti koje će biti realizovane su sledeće:

* + Pretraživanje konkretnih proizvoda
  + Filtriranje proizvoda
  + Dodavanje u korpu
  + Naručivanje
  + Prijava administrativnog naloga

# Nefunkcionalni zahtevi

## Zahtevi u pogledu standardizacije

Klasifikaciju publikacija treba standardizovati sa postojećom tipologijom propisanom od strane Ministarstva za nauku i sport.

## Sistemski zahtevi

Party Maker aplikacija će biti realizovan korišćenjem .NET, dok će kao DBMS koristiti MySQL.

Korisnički interfejs Web aplikacije će biti optimizovan za sve moderne Web pretraživače.

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Party Maker projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Sistem neće posedovati naprednije funkcionalnosti time neće biti potrebno uputstvo.

## Uputstvo za instalaciju i konfigurisanje

Uputstvo za instalaciju i konfigurisanje neće biti potrebno zato što Web aplikacija ne zahteva ništa više od internet veze.

## Pakovanje proizvoda

Proizvod ne zahteva pakovanje jer ne postoji fizički.